dwar il-proposta għal regolament tal-Kunsill li jemenda r-Regolament (KE) Nru 1698/2005 dwar l-appoġġ għall-iżvilupp rurali mill-Fond Agrikolu Ewropew għall-Iżvilupp Rurali (EAFRD)

Kumitat għall-Biedja u l-Iżvilupp Rurali

Tifsira tas-simboli użati

* Proċedura ta' konsultazzjoni maġġoranza tal-voti mitfugħa

**I Proċedura ta' koperazzjoni (l-ewwel qari) maġġoranza tal-voti mitfugħa

**II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari) maġġoranza tal-voti mitfugħa

***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija korsiva.

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error!

dwar il-proposta għal regolament tal-Kunsill li temenda r-Regolament (KE) Nru 1698/2005 dwar appoġġ għall-iżvilupp tal-Fond Agrikolu Ewropew għall-Iżvilupp Rurali (EAFRD)

(Proċedura ta' konsultazzjoni)

Il-Parlament Ewropew ,

– wara li kkunsidra l-proposta tal-Kummissjoni lill-Kunsill ( COM(2006)0237 )

Għadu mhux ippubblikat fil-ĠU. ,

– wara li kkunsidra l-Artikolu 37 tat-Trattat KE, skond liema Artikolu l-Kunsill ikkonsulta mal-Parlament ( C6‐0237/2006 ),

– wara li kkunsidra l-Artikolu 51 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Agrikoltura u l-Iżvilupp Rurali ( A6‐0399/2006 ),

Japprova l-proposta tal-Kummissjoni;

Jistieden lill-Kunsill biex jinnotifika lill-Parlament jekk biħsiebu jitbiegħed mit-test approvat mill-Parlament;

Jitlob lill-Kunsill biex jerġa' jikkonsultah jekk ikollu l-ħsieb li jemenda l-proposta tal-Kummissjoni b'mod sostanzjali;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

EAFRD - Ftehima ta' Ffinanzjar ta' Diċembru 2005

Mill-2007 sa l-2013, il-pagamenti kollha għall-iżvilupp rurali se jsiru mill-EAFRD (Fond Agrikolu Ewropew għall-Iżvilupp Rurali) - il-fond uniku li se jieħu post iż-żewġ sorsi attwali ta' fondi għall-iżvilupp rurali (il-fondi ta' Garanzija u ta' Gwida EAGGF).

Fil-ftehima ta' ffinanzjar tal-Kunsill Ewropew ta' Diċembru 2005 kien hemm qbil dwar ċerti parametri li jikkonċernaw il-fond globali għall-Iżvilupp Rurali ta' 69.75 biljun euro qabel il-modulazzjoni.

Ta' l-anqas 33.01 biljun euro se jinqasmu bejn l-għaxar Stati Membri l-Ġodda, flimkien mar-Rumanija u l-Bulgarija, li huma mistennija li jsiru membri ta' l-UE fl-1 ta' Jannar 2007.

Is-36.74 biljun euro li jifdal se jinqasmu bejn l-UE-25, u ta' l-anqas nofs din is-somma (18.91 biljun euro) ikunu garantiti għall-UE-15.

Minn din is-somma totali, xi 4.07 biljun euro se jkunu allokati għall-pakketti finanzjarji ta' ċerti pajjiżi - i.e.

1.35 biljun euro għall-Awstrija, 460 miljun euro għall-Finlandja, 500 miljun euro għall-Irlanda, 500 miljun euro għall-Italja, 20 miljun euro għal-Lussemburgu, 111-il miljun euro għal Franza, 820 miljun euro għall-Iżvezja u 320 miljun euro għall-Portugall.

Fil-każ tal-Portugall, il-Kunsill ikkonkluda li l-flus mogħtija m'għandhomx ikunu suġġetti għall-kofinanzjar, meta jitqiesu l-limitazzjonijiet partikulari li tiffaċċja l-biedja Portugiża, kif deskritt fir-rapport tal-Kummissjoni 10859/03

L-ammonti totali għall-iżvilupp rurali ġew stabbiliti fuq livell ħafna iktar baxx meta mqabbel mal-proposta inizjali tal-Kummissjoni għall-Perspettivi Finanzjarji.

Proposta tal-Kummissjoni Ewropea

Il-proposta tal-Kummissjoni Ewropea COM (2006) 237 tipproponi, b'konformità mal-Ftehima Finanzjarja tal-Kunsill ta' Diċembru 2005, li l-Portugall ikun eżentat mill-applikazzjoni tar-rekwiżit tal-kofinanzjar għall-ammont ta' 320 miljun euro.

Il-proposta tal-Kummissjoni COM (2006) 237, li temenda r-Regolament (KE) Nru 1698/2005, hija neċessarja sabiex id-dispożizzjoni tal-limitu ('capping') tkun konformi mal-Ftehima tal-Kunsill Ewropew ta' Diċembru 2005 kif ukoll mad-dispożizzjoni relevanti fil-leġiżlazzjoni Komunitarja li tirregola l-Fondi Strutturali u l-Fond ta' Koeżjoni għall-perjodu 2007-2013.

Limitu ("capping") tfisser l-infiq totali massimu tal-fondi kollha strutturali u ta' żvilupp rurali fi Stat Membru partikulari, bħala persentaġġ tal-GDP tiegħu.

Peress li l-Kunsill qabel dwar ammont totali ta' fondi fuq livell Ewropew fuq livell ħafna iktar baxx meta mqabbel mal-proposta inizjali tal-Kummissjoni, id-dispożizzjonijiet ta' limitu ("capping") fil-leġiżlazzjoni korrispondenti jridu jkunu modifikati kif xieraq.

Il-pożizzjoni tar-Rapporteur għal opinjoni

Ir-rapporteur għal opinjoni tagħkom jipproponi li l-proposta biex il-Portugall ikun eżentat mill-applikazzjoni tar-rekwiżit ta' kofinanzjar għall-ammont ta' 320 miljun euro tiġi aċċettata, bl-idea li din tkun operazzjoni ta' darba.

Jidher li l-bidliet proposti għad-dispożizzjonijiet ta' "capping" huma emendi pjuttost tekniċi.

Ir-rapporteur għal opinjoni jifhem il-ħtieġa li l-leġiżlazzjoni dwar l-iżvilupp rurali u l-Ftehima tal-Kunsill Ewropew ta' Diċembru 2005 jerġgħu jiġu allinjati.

Madankollu, deċiżjonijiet baġitarji għandhom jittieħdu skond deċiżjonijiet leġiżlattivi u mhux bil-kontra.

Barra minn hekk, il-prattika li biha Stati Membri individwali qed jiġu persważi biex jivvutaw favur ftehim, billi jiġu inklużi ammonti żejda partikulari jew billi jingħataw trattament preferenzjali (l-hekk imsejħa "rigali tal-Milied"), ma tantx hija mixtieqa.

Għal raġunijiet ta' trasparenza, għaqda u mmaniġġjar finanzjarju sod, il-prattika ta' dan it-tip ta' negozjar għandha tiġi evitata.

Ir-rapporteur għal opinjoni tagħkom huwa favur il-kofinanzjar tal-pagamenti kollha għall-iżvilupp rurali, kif ukoll l-għajnuna diretta għad-dħul mogħtija lill-bdiewa skond l-1 Pilastru tal-Politika Agrikola Komuni Ewropea, li bħalissa għadu mhux il-każ.

Permezz tal-kofinanzjar tal-fondi Ewropej, l-Istati Membri jkunu iktar attenti li jiżguraw li dawk il-fondi jintefqu sew u li jkunu kkontrollati tajjeb.

Barra minn hekk, il-kofinanzjar ta' ħlasijiet diretti skond l-1 Pilastru jtaffi l-pressjoni li hemm bħalissa fuq il-baġit Ewropew.

F'dan ir-rigward, ir-rapporteur għal opinjoni jirreferi għad-Dikjarazzjoni nru.9 tal-Ftehima Interistituzzjonali 2007-2013 li fiha l-Parlament, minbarra li jirriżerva l-pożizzjoni tiegħu dwar il-kunċett ta' modulazzjoni volontarja, jisħaq il-ħtieġa li jkun evalwat l-istrument ta' kofinanzjar waqt ir-reviżjoni għall-2008-2009.

Barra minn hekk, ir-rapporteur għal opinjoni joġġezzjona għal mod li bih bħalissa l-fondi għall-iżvilupp rurali qed jinqasmu bejn l-Istati Membri.

B'konformità mal-prinċipju ta' l-ugwaljanza, jemmen li dawk il-fondi għandhom jinqasmu fuq il-bażi ta' kriterji oġġettivi bħala parti minn sistema "bbażata fuq il-ħtiġijiet", minflok fuq il-bażi tal-mod kif kienu jinqasmu fil-passat, kif ukoll ta' rigali tal-Kunsill u tal-modulazzjoni volontarja proposta mill-Istati Membri.

PROĊEDURA

Proposta għal regolament tal-Kunsill dwar Regolament (KE) Nru 1698/2005 dwar l-appoġġ għall-iżvilupp rurali mill-Fond Agrikolu Ewropew għall-Iżvilupp Rurali (EAFRD)

Data meta ġie kkonsultat il-PE

Kumitat risponsabbli Data tat-tħabbir fis-seduta plenarja

Kumitat(i) mitlub(a) jagħti/jagħtu opinjoni(jiet) Data tat-tħabbir fis-seduta plenarja

Opinjoni(jiet) mhux mogħtija Data tad-deċiżjoni

Koperazzjoni iktar mill-qrib Data tat-tħabbir fis-seduta plenarja

Rapporteur(s) Data tal-ħatra

Proċedura simplifikata – data tad-deċiżjoni Data tad-deċiżjoni

Bażi legali kkontestata Data ta' l-opinjoni tal-JURI

Dotazzjoni finanzjarja emendata Data ta' l-opinjoni tal-BUDG

Konsultazzjoni mill-PE mal-Kumitat Ekonomiku u Soċjali Ewropew - data tad-deċiżjoni fis-seduta plenarja

Konsultazzjoni mill-PE mal-Kumitat tar-Reġjuni – data tad-deċiżjoni fis-seduta plenarja

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (disponibbli b'lingwa waħda biss)


dwar it-talba għall-ħarsien ta' l-immunità u l-privileġġi ta' Mario Borghezio

Kumitat dwar l-Affarijiet Legali

PROPOSTA GĦAL DEĊIŻJONI TAL-PARLAMENT EWROPEW Error!

PROPOSTA GĦAL DEĊIŻJONI TAL-PARLAMENT EWROPEW

Il-Parlament Ewropew ,

– wara li kkunsidra t-talba ta' Mario Borghezio għall-ħarsien ta' l-immunità tiegħu mgħoddija permezz ta' ittra bid-data tat-23 ta' Mejju 2006, u kkomunikata waqt is-seduta plenarja li saret fl-1 ta' Ġunju 2006,

– wara li sema' lil Mario Borghezio skond l-Artikolu 7 (3) tar-Regoli ta' Proċedura tiegħu,

– wara li kkunsidra l-Artikoli 9 u 10 tal-Protokoll dwar il-Privileġġi u l-Immunitajiet tal-Komunitajiet Ewropej, tat-8 ta' April 1965, u l-Artikolu 6(2) ta' l-Att dwar l-introduzzjoni ta' l-elezzjoni tal-Membri tal-Parlament Ewropew b'suffraġju universali dirett, ta' l-20 ta' Settembru 1976,

– wara li kkunsidra s-sentenzi tal-Qorti tal-Ġustizzja tal-Komunitajiet Ewropej tat-12 ta' Mejju 1964 u ta' 10 ta' Lulju 1986

Il-Każ 101/63 Wagner / Fohrmann u Krier , 1964 ECR 195, u l-Każ 149/85 Wybot v Faure et 1986 ECR 2391. ,

– wara li kkunsidra l-Artikolu 68 tal-Kostituzzjoni tar-Repubblika Taljana,

– wara li kkunsidra l-Artikoli 6(3) u 7 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Affarjiet Legali ( A6-0329/2006 ),

Jiddeċiedi li ma jħarisx l-immunità u l-privileġġi ta' Mario Borgezio;

B'ittra tas-7 ta' Ġunju 2006 l-President tal-Parlament Ewropew għadda lill-Kumitat għall-Affarijiet Legali skond l-Artikolu 6 (3) tar-Regoli ta' Proċedura ittra tas-Sur Mario Borghezio, Membru tal-Parlament Ewropew, li permezz tagħha talab għall-ħarsien ta' l-immunità tiegħu.

Skond l-Artikolu 6 (3) tar-Regoli ta' Proċedura l-Parlament Ewropew ikkunsidra t-talba waqt is-seduta plenarja ta' l-1 ta' Ġunju 2006 u rreferiha lill-Kumitat għall-Affarijiet Legali.

Fit-talba għall-ħarsien ta' l-immunità tiegħu, is-Sur Borghezio, MEP, irrefera għal ittra indirizzata lilu mill-Uffiċċju tal-Prosekutur Pubbliku fil-Qorti ta' Milan dwar il-bidu ta' proċeduri kriminali (Artikolu 369 u 369 a tal-Proċedura tal-Kodiċi Kriminali Taljana) u dwar il-konklużjoni ta' l-investigazzjonijiet (Artikolu 415 a tal-Proċedura tal-Kodiċi Kriminali).

F'din l-ittra s-Sur Borghezio ġie infurmat li l-Uffiċċju tal-Prokuratur mexxa investigazzjonijiet kontrih u li l-investigazzjonijiet preliminari fir-rigward ta' reat kontra l-Artikolu 639 (2) tal-Kodiċi Kriminali

Dan l-Artikolu jgħid:

DANNU U ĦMIEĠ FUQ PROPJETÀ TA' PERSUNI OĦRA

Min jaħmel ħsara fuq jew iħammeġ beni mobbli jew immobbli barra dawk imsemmija fl-Artikolu 635, li huma propjetà ta' persuna jew persuni oħra, fuq talba miġjuba mill-peruna offiża, jeħel piena sa Lire 200 000.

Jekk l-offiża ssir fuq beni ta' interess storiku jew artistiku, fi kwalunkwe post jew fi propjetà li jkollha interess storiku u li tinsab 'il ġewwa mil-limiti ta' ċentru storiku, din l-azzjoni hija punibbli b'perjodu ta' detenzjoni ta' mhux aktar minn sena jew b'multa ta' mhux aktar minn żewġ miljun Lire.

(1) Paragrafu miżjud permezz ta' l-Artikolu 13 (2) tal-liġi tat-8.10.1997 Nru 352.

KAŻIJIET FEJN IL-PROSEKUZZJONI MA TIDDEPENDIX MINN AZZJONI MIĠJUBA MINN PARTI OFFIŻA

Fil-każijiet msemmija fl-Artikoli 631, 632, 633 u 636 ir-reat huwa punibbli pubblikament, jekk dan ikun sar fuq ibħra, art, propjetà jew bini pubbliċi jew li maħsuba biex jintużaw mill-pubbliku." ġew konklużi, fejn l-akkuża tallega li fil-25 ta' Jannar 2005 kiteb il-kliem "għajb għal Forleo" fuq il-bankina tal-Palazz tal-Ġustizzja f'Milan permezz ta' sprej.

Il-Kumitat għall-Affarijiet Legali fil-laqgħa tiegħu tat-12 ta' Settembru 2006 sema' lis-Sur Borghezio skond l-Artikolu 7 (3) tar-Regoli ta' Proċedura.

Is-Sur Borghezio ibbaża l-argumenti tiegħu fuq il-fatt li, waqt dimostrazzjoni kontra sentenza magħrufa mogħtija fuq każ dwar it-terroriżmu, huwa kien esprima l-opinjoni politika tiegħu billi kiteb il-kelma "għib" fuq il-bankina permezz ta' sprej li kien silfu dimonstrant ieħor.

B'dan il-mod huwa sempliċiment esprima l-opinjoni tiegħu, u ma kienx qed jagħmel ħsara lil propjetà deliberatament.

Jekk saret xi ħsara lill-bankina, dan kien negliġibbli.

Is-suspett ta' " fumus persecutionis " jitqajjem mill-fatt li ħmerija bħal din waslet fil-livell ta' qorti kriminali.

TESTI LEGALI U KUNSIDERAZZJONIJIET DWAR L-IMMUNITÀ TAL-MEMBRU TAL-PARLAMENT EWROPEW

L-Artikoli 9 u 10 tal-Protokoll dwar il-privileġġi u l-immunitajiet tal-Komunitajiet Ewropej tat-8 ta' April 1965 jaqraw kif ġej:

Il-Membri ta' l-Assemblea m'għandhomx ikunu suġġetti għal xi forma ta' inkjesta, detenzjoni jew proċedimenti legali fir-rigward ta' l-opinjonijiet jew voti espressi minnhom fit-twettiq tad-doveri tagħhom.

Matul is-sessjonijiet tal-Parlament Ewropew, il-membri tiegħu għandhom

a. igawdu fit-territorju ta' l-Istat tagħhom stess, l-immunitajiet mogħtija lill-membri tal-parlament tagħhom;

b. jiġu meqjusa immuni kemm mid-detenzjoni u kemm mill-proċeduri legali kontra tagħhom fit-territorju ta' kull Stat Membru ieħor.

L-immunità għandha tapplika bl-istess mod għall-membri waqt li jkunu qed jivvjaġġaw lejn u mill-post fejn jiltaqa' l-Parlament Ewropew.

L-immunità ma tistax tiġi invokata la meta membru jinqabad fil-fatt li jwettaq reat u lanqas ma żżomm lill-Parlament Ewropew milli jeżerċita d-dritt tiegħu li jneħħi l-immunità ta' wieħed mill-membri tiegħu."

F'dan ir-rigward l-Artikolu 68 tal-Kostituzzjoni tar-Repubblika Taljana huwa rilevanti, u jgħid kif ġej:

Il-membri tal-parlament m'għandhomx iwieġbu għall-opinjoni espressa jew għall-vot mitfugħ fit-twettiq tal-mandat tagħhom.

L-ebda membru parlamentari ma jista' jkun suġġett għal tfittxija tal-persuna jew tad-dar, jew arrestat jew b'xi mod ieħor limitat fil-libertà tiegħu jew detenuti mingħajr il-permess tal-kamra, sakemm mhux għall-eżekuzzjoni

Barra minn hekk il-permess tal-kamra rispettiva huwa wkoll meħtieġ sabiex konverżazzjonijiet jew komunikazzjonijiet minn membri parlamentari jkunu suġġetti għal interċettazzjonijiet jew għal konfiska tal-korrispondenza tagħhom.

Fil-Parlament Ewropew il-proċedura hija suġġetta għad-dispożizzjonijiet ta' l-Artikoli 6 u 7 tar-Regoli ta' Proċedura.

Id-dispożizzjonijiet relevanti ta' dan l-Artikolu jgħidu dan li ġej:

"Artikolu 6:Tneħħija ta' l-immunità

Fl-eżerċizzju tal-poteri tiegħu f'dak li għandu x'jaqsam ma' privileġġi u immunitajiet, il-Parlament għandu qabel kollox iħares l-integrità tiegħu bħala assemblea leġiżlattiva demokratika u jiżgura l-indipendenza tal-Membri tiegħu fil-qadi ta' dmirijiethom.

Kull talba indirizzata lill-President minn Membru jew ex-Membru biex jiddifendi privileġġi u immunitajiet għandha tiġi mħabbra fil-Parlament u rriferuta lill-kumitat responsabbli.

"Artikolu 7: Proċeduri dwar l-immunità

Il-kumitat responsabbli għandu jikkunsidra mingħajr dewmien u fl-ordni li fih ġew imressqa t-talbiet għat-tneħħija ta' l-immunità jew talbiet għall-ħarsien ta' l-immunità u tal-privileġġi.

Il-kumitat għandu jagħmel proposta għal deċiżjoni li sempliċement tirrakkomanda l-adozzjoni jew iċ-ċaħda tat-talba għat-tneħħija ta' l-immunità jew għall-ħarsien ta' l-immunità u tal-privileġġi.

Il-kumitat jista' jitlob lill-awtorità kkonċernata għal informazzjoni jew spjegazzjoni li l-kumitat iqis li hija meħtieġa sabiex ikun jista' jifforma opinjoni dwar għandhiex l-immunità tiġi mneħħija jew imħarsa.

Il-Membru kkonċernat għandu jingħata l-opportunità li jinstema', jista' jġib miegħu dokumenti jew evidenza bil-miktub li jħoss li huma meħtieġa.

Huwa jista' jkun rappreżentat minn membru ieħor.

F'każijiet li għandhom x'jaqsmu mal-ħarsien ta' l-immunità jew tal-privileġġi, il-kumitat għandu jiddikjara jekk iċ-ċirkustanzi joħolqux xkiel amministrattiv jew ta' xort'oħra mqiegħed fuq il-moviment ħieles tal-Membri li jivvjaġġaw lejn jew mill-postijiet fejn jiltaqa' l-Parlament jew fuq opinjoni espressa jew vot mitfugħ fit-twettiq tal-mandat jew li jidħlu fl-aspetti ta' l-Artikolu 10 tal-Protokoll dwar Privileġġi u Immunitajiet li ma jidħlux fl-ambitu tal-liġi nazzjonali, u għandu jagħmel proposta sabiex l-awtorità konċernata tiġi mistiedna tasal għall-konklużjonijiet meħtieġa.

Il-kumitat jista' jagħti parir motivat dwar il-kompetenza ta' l-awtorità in kwistjoni u dwar l-ammissibbiltà tat-talba, iżda m'għandu f'ebda ċirkustanza jippronunzja ruħu dwar il-ħtija jew l-innoċenza tal-membru, u lanqas dwar jekk l-opinjonijiet jew l-atti attribwiti lilu jew lilha jiġġustifikaw il-prosekuzzjoni, anke jekk, fil-kunsiderazzjoni tat-talba, jakkwista tagħrif dettaljat dwar il-fatti tal-każ.

Mill-ewwel perjodu elettorali ta' ħames snin, fil-Parlament ġew żviluppati numru ta' prinċipji ġenerali li finalment ġew rikonoxxuti mir-Riżoluzzjoni

ĠU C 99, 13.4.1987, p.44 adottata waqt is-seduta ta' l-10 ta' Marzu 1987 fuq il-bażi ta' rapport tas-Sur Donnez dwar l-abbozz ta' protokoll fuq ir-reviżjoni tal-protokoll dwar il-privileġġi u l-immunitajiet tal-Komunitajiet Ewropej tat-8 ta' April 1965 fir-rigward ta' Membri tal-Parlament Ewropew ( A2-0121/86 ).

Jidher li jagħmel sens li jitfakkru uħud mill-prinċipji li huma rilevanti għall-każ preżenti:

L-iskop ta' l-immunità parlamentari

L-immunità parlamentari mhijiex privileġġ personali tal-Membri tal-Parlament, iżda l-garanzija għall-indipendenza tal-Parlament u tal-Membri tiegħu fir-rigward ta' awtoritajiet oħra.

Minn dan il-prinċipju joħroġ li mhuwiex ta' importanza jekk id-data li fiha jkun sar l-att allegat tkunx qabel jew wara l-elezzjoni tal-Membru parlamentari, iżda l-unika kunsiderazzjoni hija l-ħarsien ta' l-istituzzjoni parlamentari permezz tal-protezzjoni tal-membri tagħha.

L-indipendenza ta' l-immunità tal-Parlament Ewropew mill-immunità tal-parlamenti nazzjonali

Il-fatt li l-Artikolu 10 (1)(a) tal-Protokoll dwar il-Privileġġi u l-Immunitajiet tal-Komunitajiet Ewropej jirreferi għall-immunità konċessa lill-membri tal-parlamenti nazzjonali, ma jfissirx li l-Parlament Ewropew ma jistax jagħmel ir-regoli tiegħu għat-tneħħija ta' l-immunità parlamentari.

Id-deċiżjonijiet tal-Parlament wasslu għall-ħolqien ta' kunċett koerenti ta' l-immunità parlamentari Ewropea, li hija bażikament indipendenti mir-regoli prattikati fil-parlamenti nazzjonali.

Bis-saħħa ta' dan jiġi evitat li membri jiġu trattati b'mod differenti minħabba n-nazzjonalità tagħhom.

B'dan il-mod, filwaqt li l-immunità hija rispettata skond kull Stat individwali, il-Parlament Ewropew jiddeċiedi dwar it-tneħħija ta' l-immunità ta' Membru fuq il-bażi tal-prinċipji konsistenti tiegħu stess.

L-immunità parlamentari sservi biex tħares il-libertà ta' espressjoni u l-libertà tad-dibattitu politiku tal-Membri.

Għalhekk, il-kumitat responsabbli tal-Parlament dejjem kien tal-fehma li bħala prinċipju, f'ebda ċirkostanza ma titneħħa l-immunità, jekk l-akkużi li jsiru kontra l-Membru parlamentari jkunu marbuta ma' l-attivitajiet politiċi tiegħu, jew ikunu direttament relatati magħhom.

Dan japplika, pereżempju, għall-espressjoni ta' opinjonijiet, li wieħed jassumi, jifformaw parti mill-attivitajiet politiċi tal-Membru parlamentari, pereżempju waqt dimostrazzjonijiet, waqt laqgħat pubbliċi, f'pubblikazzjonijiet politiċi, fl-istampa, f'kotba, fuq it-televixin, bil-firma ta' dokument politiku jew fil-qorti.

Ma' dan il-prinċipju jistgħu jiżdiedu kunsiderazzjonijiet oħra, li jistgħu jargumentaw favur jew kontra t-tneħħija ta' l-immunità, b'mod partikolari fir-rigward tal-" fumus persecutionis ", jiġifieri, is-suspett, li l-prosekuzzjoni qiegħda timxi bl-intenzjoni li tagħmel ħsara lill-attività politika tal-Membru parlamentari.

Skond id-definizzjoni fil-ġustifikazzjoni tar-rapport ta' Donniez, il-kunċett ta' " fumus persecutionis " essenzjalment ifisser li l-immunità ma titneħħiex meta jkun hemm is-suspett li l-prosekuzzjoni għandha l-ħsieb li tagħmel ħsara lill-attività politika tal-Membru parlamentari.

Jekk, pereżempju, proċedura penali tkun nġiebet minn avversarju politiku, sakemm ma jkunx ippruvat il-kuntrarju, l-immunità ma titneħħiex, jekk ikun jidher li l-kawża saret biex tagħmel ħsara lill-Membru konċernat, minflok ma titlob kumpens għall-offiża.

Bl-istess mod, l-immunità wkoll ma titneħħiex, jekk proċedura kriminali tkun saret taħt ċirkostanzi li jagħtu x'wieħed jifhem li din aktarx tkun saret bi skop li ssir ħsara lill-Membru konċernat.

ĠUSTIFIKAZZJONI GĦALL-PROPOSTA GĦAL DEĊIŻJONI

Il-Kumitat għall-Affarijiet Legali ddiskuta fid-dettall l-Artikoli 9 u 10 dwar il-privileġġi u l-immunitajiet li jistgħu jiġu applikati.

Il-Kumitat l-ewwel investiga r-rilevanza ta' l-Artikolu 9 tal-Protokoll.

L-Artikolu 9 jikonċerna l-immunità assoluta ta' Membru fir-rigward ta' l-espressjoni ta' opinjoni waqt il-qadi ta' dmirijietu.

Is-Sur Borghezio rrifera għall-fatt li bil-kitba tal-kelma "għib" bl-isprej fuq il-bankina tal-Palazz tal-Ġustizzja kien qed jesprimi l-opinjoni tiegħu, li hija marbuta ma' l-uffiċċju tiegħu bħala Membru tal-Parlament Ewropew.

Madankollu, għandu jiġi nnotat li l-att kriminali li bih qed jiġi akkużat is-Sur Borghezio huwa marbut ma' l-azzjoni kriminali ta' ħsara fuq propjetà, li skond il-varjanti tal-paragrafu 2 ta' l-Artikolu 639 tal-Kodiċi Penali Taljan tammonta uffiċjalment għal delitt punibbli u li twassal għal taħrika ta' detenzjoni għal mhux aktar minn sena jew, skond il-każ, għal multa.

Il-kitba bl-isprej ta' test tista' ċertament tkun espressjoni ta' opinjoni, iżda prinċipalment il-kwistjoni mhijiex dwar l-espressjoni ta' opinjoni stess, iżda purament dwar il-ħsara fuq propjetà, li kkawża l-isprej fuq il-bankina.

Għaldaqstant il-każ huwa aktar dwar iċ-ċirkostanzi li kellhom x'jaqsmu ma' l-espressjoni ta' opinjoni, li possibilment kellhom konsegwenzi ta' ħsara fuq propjetà.

Għal dak li għandu x'jaqsam ma' l-applikazzjoni ta' l-Artikolu 10 a tal-Protokoll dwar il-privileġġi u l-immunitajiet, ir-rapporteur hija tal-fehma li mhemmx raġunijiet biżżejjed għal suspett ta' " fumus persecutionis "

M'hemm l-ebda evidenza li ssostni t-teżi li l-akkużi miġjuba kontra s-Sur Borghezio kellhom l-intenzjoni li jagħmlu ħsara lill-attività politika tiegħu bħala Membru tal-Parlament Ewropew.

Wieħed jista' jassumi li l-azzjoni ta' kitba bl-isprej magħmula minn kwalunkwe Taljan ieħor taħt ċirkostanzi simili wkoll kienet twassal għall-prosekuzzjoni.

Ukoll ma teżisti l-ebda evidenza li nġieb każ trivjali quddiem il-qorti kriminali.

Skond l-Artikolu 7 (2) tar-Regoli ta' Proċedura, fil-proposta għal deċiżjoni mill-kumitat huwa sempliċement rakkomandat li t-talba għall-ħarsien ta' l-immunità u l-privileġġi tiġi milquha jew miċħuda.

KONKLUŻJONIJIET

Fuq il-bażi tal-kunsiderazzjonijiet ta' hawn fuq il-Kumitat għall-Affarijiet Legali jirrakkomanda li, wara li eżamina l-argumenti favur u kontra l-ħarsien ta' l-immunità, jiċħad it-talba għall-ħarsien ta' l-immunità tas-Sur Borghezio.

PROĊEDURA

dwar it-talba għall-ħarsien ta' l-immunità u l-privileġġi ta' Mario Borghezio

Numru tal-proċedura

Talba għall-ħarsien ta' l-immunità imressqa minn* Data tat-talba Data tat-tħabbir fis-seduta plenarja * Informazzjoni disponibbli b'lingwa waħda biss

Kumitat responsabbli Data tat-tħabbir fis-seduta plenarja

Rapporteur(s) Data tal-ħatra

Rapporteur(s) preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (informazzjoni disponibbli b'lingwa waħda biss)


RAKKOMANDAZZJONI GĦAT-TIENI QARI

dwar il-pożizzjoni komuni tal-Kunsill fir-rigward ta' l-adozzjoni ta' regolament tal-Parlament Ewropew u tal-Kunsill dwar il-ħolqien ta' ordni Ewropew għal proċedura ta' pagament

Kumitat għall-Affarijiet Legali

Tifsira tas-simboli użati

* Proċedura ta' konsultazzjoni maġġoranza tal-voti mitfugħa

**I Proċedura ta' koperazzjoni (l-ewwel qari) maġġoranza tal-voti mitfugħa

**II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari) maġġoranza tal-voti mitfugħa

***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija korsiva.

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW……………5

dwar il-pożizzjoni komuni tal-Kunsill għall-adozzjoni ta' regolament tal-Parlament Ewropew u tal-Kunsill dwar il-ħolqien ta' ordni Ewropew għal proċedura ta' pagament

(Proċedura ta' kodeċiżjoni: it-tieni qari)

Il-Parlament Ewropew ,

– wara li kkunsidra il-pożizzjoni komuni tal-Kunsill (7535/3/2006 – C6‐0227/2006 ),

– wara li kkunsidra l-pożizzjoni tiegħu fl-ewwel qari

Testi Adottati, 13.12.2005, P6_TA(2005)0499 . dwar il-proposta tal-Kummissjoni lill-Parlament u lill-Kunsill ( COM(2004)0173 )

Għadha mhix ippubblikata fil-ĠU. ,

– wara li kkunsidra l-Artikolu 251(2) tat-Trattat tal-KE,

– wara li kkunsidra l-Artikolu 62 tar-Regoli ta' Proċedura tiegħu,

– wara li kkunsidra r-rakkomandazzjoni għat-tieni qari tal-Kumitat għall-Affarijiet Legali ( A6-0316/2006 ),

Japprova l-pożizzjoni komuni kif emendata;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Pożizzjoni Komuni tal-Kunsill

Għall-finijiet ta' dan ir-Regolament, każ transkonfinali huwa wieħed fejn mill-inqas waħda mill-partijiet hija domiċiljata jew abitwalment residenti fi Stat Membru li mhuwiex l-Istat Membru fejn ikun sar rikors għall-qorti.

Għall-finijiet ta' dan ir-Regolament, każ transkonfinali huwa wieħed fejn mill-inqas waħda mill-partijiet hija domiċiljata jew abitwalment residenti fi Stat li mhuwiex l-Istat Membru fejn ikun sar rikors għall-qorti.

Ġustifikazzjoni

Ir-referenza għal 'Stat Membru' tfisser li l-ordni Ewropew għal proċedura ta' pagament ma jistax jintuża minn rikorrenti li mhumiex domiċiliati fl-UE jew kontra akkużati mhux domiċiljati fl-UE, f'certi każi fejn il-qrati ta' l-Unjoni Ewropea għandhom ġurisdizzjoni, b'mod partikulari skond Brussell I. Din l-emenda tippermetti li r-Regolament ikollu rilevanza għall-EEA.

Emendi għall-Annessi

Il-formoli standard imniżżla fl-Annessi għandhom jiġu aġġornati jew aġġustati b'mod tekniku, biex jiżguraw konformità sħiħa mad-disposizzjonijiet ta' dan ir-Regolament, b'mod konformi mal-proċedura msemmija fl-Artikolu 31(2).

imħassar

Ġustifikazzjoni

Il-kontenut tal-formoli għal ordni Ewropew għal proċedura ta' pagament hija kwistjoni li tista' tiġi regolata biss bil-proċedura tal-kodeċiżjoni.

Il-Parlament għalhekk irid ukoll ikun involut meta il-formoli jkunu jridu jiġu aġġornati u adattati jekk l-ordni Ewropew tal-futur għal proċedura ta' pagament irid jiġi aċċettat.

Huwa importanti mhux biss li jiffunzjona b'mod effiċjenti u tajjeb, iżda wkoll li jkun faċli biex jintuża mir-rikorrenti.

B'mod partikulari għar-raġuni ta' l-aħħar il-Parlament għandu jżomm l-influwenza tiegħu fuq l-iżvilupp tal-formoli li fl-aħħar mill-aħħar huma deċiżivi għall-iżvilupp ta' l-ordni għal proċedura tal-pagament.

Anness 1, Formola A, parti introduttorja, paragrafu 1 a(ġdid)

Jekk jogħġbok innota b'mod partikulari li din il-formola trid timtela bil-lingwa jew b'waħda mil-lingwi aċċettati mill-qorti fejn se jsir ir-rikors.

Din il-formola hija disponibbli bil-lingwi uffiċjali kollha ta' l-Unjoni Ewropea; dan jista' jkun ta' għajnuna għalik għall-mili tal-formola bil-lingwa meħtieġa.

Ġustifikazzjoni

Il-linji gwida dwar il-lingwa jridu jitniżżlu b'mod ċar fuq nett fil-formola b'ittri kbar b'tipa qawwija.

Daħla

Il-pożizzjoni komuni tal-Kunsill tħabbret fis-sessjoni plenarja ta' Lulju.

Barra minn dan, għalkemm il-Parlament kellu l-perjodu normali ta' tliet xhur għat-tieni qari mtawwal għal erba' xhur skond l-Artikolu 271(7) tat-Trattat tal-KE, il-Parlament irid jieħu deċiżjoni dwar il-pożizzjoni komuni qabel il-5 ta' Novembru.

Il-Pożizzjoni Komuni

Fl-ewwel qari, il-Parlament laħaq ftehim mal-Kunsill dwar it-termini għad-dħul fis-seħħ tar-regolament propost.

Konsegwentement, il-Kunsill aċċetta l-emendi kollha tal-Parlament għall-ewwel qari, suġġetti għal bidliet tekniċi kif imfisser fid-Dikjarazzjoni tar-Raġunijiet tal-Kunsill (dok.

Wieħed jista' jfakkar li t-tħassib tal-Parlament waqt l-ewwel qari kien li l-formoli għandhom ikunu kemm jista' jkun prattiċi għall-utent, li jinħtieġu l-iqsar test possibbli u li jkunu adatti għall-użu 'on-line'.

PROĊEDURA

Pożizzjoni komuni tal-Kunsill biex jadotta regolament tal-Parlament Ewropew u tal-Kunsill għall-ħolqien ta' ordni Ewropew għal proċedura ta' pagament

Data ta' l-ewwel qari fuil-Parlament– numru P

Proposta tal-Kummissjoni

Proposta tal-Kummissjoni emendata

Data tat-tħabbir fis-seduta plenarja tal-wasla tal-pożizzjoni komuni

Kumitat responsabbli Data tat-tħabbir fis-seduta plenarja

Rapporteur(s) Data tal-ħatra

Rapporteur(s) preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (informazzjoni disponibbli b'lingwa waħda biss)